# RÁTKAI MÁRTON KLUB

# 1068 Budapest Városligeti fasor 38.

# T: 3433-880

E-mail: ratkaiklub@mail.datanet.hu

[www.ratkaimartonklub.hu](http://www.ratkaimartonklub.hu)

**2015. május-júniusi műsor**

**József Attila: Május**

A rengő lomb virágban ég
és készül a gyümölcsre,
a nyílt uccára lép a nép,
hogy végzetét betöltse.
Iramlanak a bogarak,
friss jelszavak repülnek.
S az aranyba vont ég alatt,
- mert beköszönt az ünnep -
a szabadság sétára megy.
Hős népe ágat lenget,
s ő kézen fogva vezeti
szép gyermekét, a rendet!

1935

# *Tisztelt Klubtagunk!*

*A Rátkai Márton Klub kulturális egyesület 2000. május 4-én módosított alapszabálya 6 § (1.1.) bekezdés, valamint a közhasznú szervezetekről szóló 2011.évi CLXXXI. törvény alapján közgyűlést hívok össze 2015.május 28- án du. 4 órára.*

*Határozatképtelenség esetén a megismételt közgyűlést 2015. május 28-án du. 5 órára hívom újra össze.*

*A megismételt közgyűlés a megjelentek számára tekintet nélkül határozatképes.*

*Napirendek:*

1. *A Rátkai Márton Klub kulturális egyesület 2014. évi közhasznúsági beszámolójának elfogadása.*
2. *A Rátkai Márton Klub 2015-ös munkatervének és költségvetésének elfogadása.*
3. *Alapszabály módosítás.*
4. *Tisztségviselő választás*

 *Megjelenésére számítunk!*

*Dr. Rásonyi Leila*

*Rátkai Márton Klub kulturális egyesület elnöke*

**Kedves Klubtagok és Látogatók!**

**Klubunk nehéz anyagi helyzete késztet minket arra, hogy kérjük a tagdíjak mielőbbi befizetését és reméljük a műsorok elnyerték tetszésüket és ismerőseik körében is népszerűsítik klubunkat és barátaikat is a klubtagok között köszönthetjük.**

**Kedves Klubtagok és Vendégek!**

Folytatjuk az **Aktív aranykor** programot.

***Fitten kezdjük a hetet:***

 Minden **hétfőn reggel 11- 12,20**-ig várja a mozogni vágyókat, fiatalokat és idősebbeket egyaránt, a **Jóga Stúdió /Bp. XIII. Visegrádi u.23/** „kíméletes” és megértő edzővel. Részvételi díj alkalmanként 1000- Ft, klubkártyával 600- Ft, mely a helyszínen fizetendő.

**Kedvezmény klubtagoknak!**

**Az ARC Stúdió natúr kozmetika 10% árengedményt ad a klubkártyát felmutatóknak, egyszeri alkalommal, a kezelés végösszegéből. Bejelentkezés telefonon.**

/ARC Stúdió 1068. Budapest Benczúr utca 12. T: 20/9378-002/

**5-én /kedden/ du. 6 órakor:**

**A 85 éves Wegenast Róbert diszlet- és jelmeztervező, festőművész kiállítását megnyitja Köllő Miklós**

Közreműködik:

**Balázs János** zongoraművész, **Dévai Nagy Kamilla** előadóművész,

**Turek Miklós** színművész.

**Meglepetés- vendégek**

A Somogyiak baráti Körével közös rendezvény.

**7-én /csütörtökön/ du. 6 órakor:**

**A PATIKA MAGAZIN KÖZÖNSÉGKLUBJA**

Hónapról hónapra a Patika Magazin közönségtalálkozó keretében beszélgessünk az egészségről, az egészségtudatos életmódról, a megelőzés fontosságáról, és adott esetben a betegségekről. Várjuk az érdeklődőket!

dr. Szarvasházy Judit

**12-én /kedden/ du. 5 órakor!!!!**

**50 év a Vidám Színpadon**

**Horváth Tivadarra emlékezünk**

**Háziasszony: Géczy Dorottya**

Emlékezők:

**Felföldi Anikó,Vogel Ericné, Gyurkovics Zsuzsa, művészkollégák és barátok.**

A MASZK-kal közös rendezvény

A belépés díjtalan!

**14-én /csütörtökön/ du. 6 órakor:**

**FILMKLUB- NÉZZÜK EGYÜTT**

 **Fellini: Amarcord** című filmet nézhetik meg Misius Magdolna médiatanár előadása kapcsán.

**19-én /kedden/ du, 5 órakor:!!!!!!**

**KITEKINTŐ**

**CIPRUS**

**Vendégünk a Ciprusi Köztársaság Magyarországi Nagykövetsége,**

**Ács-Lévai Viktória** idegenforgalmi titkár**,**

**Bartal Melinda** a Sommer Time Travel vezetője

**Kávé (**Organo Gold**), sajt- és borkóstoló**

**6 órakor:**

**St. Martin baráti klub sok zenével és meglepetéssel.**

A klub havonta várja a művészt szerető közönséget.

**21-én /csütörtökön/ este 7 órakor: !!!!!**

**dr. Rásonyi Leila és régebbi növendékeinek koncertje**

**-Molnár Zita, Zsigmond Róbert, Ónodi Rajmund**

Zongorán közreműködik: **Szenthelyi Judit** zongoraművész

Műsoron: Bach, Mozart, Saint-Saens művek.

**26-án /kedden/ du. 5 órakor:!!**

**A Somogyiak Baráti Körével közös rendezvény**

**28-án /csütörtökön/ du. fél 5 órakor:!!!**

A RÁTKAI MÁRTON KLUB kulturális egyesület közgyűlése

 **du. 6 órakor:**

**GITÁREST A RÁTKAIBAN**

Házigazda: Bernáth Ferenc „Artisjus” és „Pro Cultura Minoritatum Hungariae” díjas gitárművész-gitártanár

**Június 2-án/ kedden/ du. 6 órakor:**

**A HUNGAROVOX Kiadó könyvhétre megjelenő kötetinek bemutatója**

Vezeti: **Kaiser László** költő

***Minden kedves klubtagunknak és látogatónknak szép nyarat kívánunk! Találkozunk szeptemberben.***

A MŰSORVÁLTOZTATÁS JOGÁT FENNTARTJUK!

MŰSORAINK TAGDÍJKÁRTYÁVAL, VAGY NAPIJEGGYEL LÁTOGATHATÓK!

**ÉVES TAGDÍJ: 5000 Ft.**

**Napijegy ára: 500 Ft.**

Tisztelt Adományozók!

Köszönjük mindazoknak, akik 2014-ben jövedelemadójuk 1%-ával támogatták klubunkat. A személyi jövedelemadóról szóló törvény 2015-ben is mindnyájunknak jogot ad arra, hogy a befizetett **adónk 1 %-ával** magunk rendelkezzünk. **Ebben az évben is számítunk a segítségére!** Amennyiben Ön a Rátkai Márton Klub támogatása mellett dönt, úgy rendelkező nyilatkozatára az alábbi adószámot írja:

**Adószámunk: 19002756-1-42.**

A Rátkai Márton Klub kulturális egyesület nevében, ezúton is köszönjük:

Az egyesület választmánya.

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a LOOK Gallery és a Patika Magazin támogatja.

Médiatámogató a KONTAKT Rádió és a Hatoscsatorna.



  

